DOI: 10.14457/tu.the.2015.559
title: ความสัมพันธ์ระหว่างการเปิดรับเครื่องมือสื่อสารการตลาดกับพฤติกรรมการบริโภคเครื่องดื่ม “ไซเดอร์ เบย์”

description: การศึกษาค้นคว้าอิสระ เรื่อง ความสัมพันธ์ระหว่างการเปิดรับที่มีต่อเครื่องมือสื่อสารการตลาดกับพฤติกรรมการบริโภคเครื่องดื่ม “ไซเดอร์ เบย์” มีวัตถุประสงค์เพื่อเพื่อศึกษาความแตกต่างระหว่างลักษณะประชากรกับการเปิดรับเครื่องมือสื่อสารการตลาดเครื่องดื่ม “ไซเดอร์ เบย์” ของผู้ดื่ม “ไซเดอร์ เบย์” และเพื่อศึกษาความสัมพันธ์ระหว่างการเปิดรับเครื่องมือสื่อสารการตลาดของเครื่องดื่ม “ไซเดอร์ เบย์” กับพฤติกรรมการบริโภคเครื่องดื่ม “ไซเดอร์ เบย์” ของผู้ดื่ม “ไซเดอร์ เบย์” รวมถึงความคิดเห็นและข้อเสนอแนะเพิ่มเติมการศึกษาครั้งนี้ เป็นการวิจัยเชิงปริมาณ (Quantitative Research) รูปแบบการวิจัยเชิงสำรวจ (Survey Research) มีการหาค่าความเที่ยงตรง (Validity) โดยนำแบบสอบถามไปปรึกษาอาจารย์ที่ปรึกษาและผู้ทรงคุณวุฒิ เพื่อพิจารณาเนื้อหาและความเหมาะสมของแบบสอบถามให้ครอบคลุมถึงประเด็นที่ต้องการศึกษา และใช้แบบสอบถาม (Questionnaire) เป็นเครื่องมือในการเก็บรวบรวมข้อมูล ณ ช่วงเวลาใดเวลาหนึ่งเพียงครั้งเดียว (Cross-Sectional Study) จากผู้ที่เคยบริโภคเครื่องดื่ม “ไซเดอร์ เบย์” จำนวน 300 คน ซึ่งกลุ่มตัวอย่างทั้งหมดเป็นผู้ตอบแบบสอบถามด้วยตนเอง ระยะเวลาในการเก็บข้อมูลเดือนพฤษภาคม ถึง กรกฎาคม 2558 จากนั้นนำข้อมูลมาทำการวิเคราะห์ข้อมูลด้วยสถิติเชิงพรรณา (Descriptive Statistic) โดยการแจกแจงความถี่ ค่าร้อยละ ค่าเฉลี่ยเลขคณิต และส่วนเบี่ยงเยนมาตรฐาน เพื่ออธิบายข้อมูล และใช้การวิเคราะห์ข้อมูลด้วยสถิติเชิงอนุมาน (Inferential Statistic) ด้วยค่า T-test ค่า One-way ANOVA และหาค่าความสัมพันธ์ระหว่างตัวแปร (Pearson’s Product Correlation Coefficient) เพื่อใช้ในการทดสอบสมมติฐาน จากผลการศึกษา พบว่า กลุ่มตัวอย่างจำนวน 300 คน เป็นเพศชาย จำนวน 157 คน เพศหญิง จำนวน 143 คน ส่วนใหญ่มีอายุระหว่าง 20-29 ปี ประกอบอาชีพลูกจ้างเอกชนและพนักงานบริษัท และมีรายได้ส่วนตัวเฉลี่ย 25,001-35,000 บาทต่อเดือนส่วนการเปิดรับเครื่องมือสื่อสารการตลาดเครื่องดื่ม “ไซเดอร์ เบย์” พบว่า โดยภาพรวม มีการเปิดรับสื่อประเภทการประชาสัมพันธ์ผ่านสื่อออนไลน์มากที่สุด รองลงมา ในสื่อประเภทโฆษณาและการสร้าง Visibility ณ จุดขาย และสุดท้ายคือ สื่อประเภทการตลาดเชิงกิจกรรม ซึ่งภาพรวมกลุ่มตัวอย่างมีการเปิดรับเครื่องมือสื่อสารการตลาดในระดับปานกลางส่วนพฤติกรรมในด้านความถี่การบริโภคเครื่องดื่ม ‘ไซเดอร์ เบย์” น้อยกว่า 1 วันต่อสัปดาห์ จำนวน 196 คน รองลงมามีความถี่ในการดื่ม 1-2 วันต่อสัปดาห์ และปริมาณการดื่ม “ไซเดอร์ เบย์” ต่อครั้ง ดื่ม “ไซเดอร์ เบย์” ไม่เกิน 2 ขวดต่อครั้ง รองลงมา 3-4 ขวดต่อครั้งผลการทดสอบสมมติฐานทางการศึกษา พบว่า การเปิดรับเครื่องมือสื่อสารการตลาดของเครื่องดื่ม “ไซเดอร์ เบย์” คือ เพศแตกต่างกันจะมีการเปิดรับสื่อโฆษณาไม่แตกต่างกัน ส่วนการประชาสัมพันธ์ผ่านสื่อออนไลน์ การตลาดเชิงกิจกรรม การสร้าง Visibility ณ จุดขาย แตกต่างกัน ในด้านของอายุแตกต่างกันจะมีการเปิดรับสื่อโฆษณา การสร้าง Visibility ณ จุดขายไม่แตกต่างกัน ส่วนอายุแตกต่างกันจะมีการเปิดรับสื่อออนไลน์ การตลาดเชิงกิจกรรมแตกต่างกัน ในด้านอาชีพจะมีการเปิดรับสื่อการสร้าง Visibility ณ จุดขายไม่แตกต่างกัน ส่วนการโฆษณา การประชาสัมพันธ์ผ่านสื่อออนไลน์ การตลาดเชิงกิจกรรมจะมีการเปิดรับแตกต่างกัน ในด้านรายได้เฉลี่ยต่อเดือนจะมีการเปิดรับสื่อโฆษณา การตลาดเชิงกิจกรรม การสร้าง Visibility ณ จุดขาย ไม่แตกต่างกัน แต่จะมีการเปิดรับการประชาสัมพันธ์ผ่านสื่อออนไลน์แตกต่างกันในด้านการเปิดรับ เครื่องมือสื่อสารการตลาดของเครื่องดื่ม “ไซเดอร์ เบย์” ประเภทสื่อโฆษณา การประชาสัมพันธ์ผ่านสื่อออนไลน์ จะมีความสัมพันธ์กับผู้บริโภคในด้านของความถี่ในการบริโภคเครื่องดื่ม “ไซเดอร์ เบย์” ส่วนเครื่องมือสื่อสารการตลาดประเภทการตลาดเชิงกิจกรรม และการสร้าง Visibility ณ จุดขาย จะมีความสัมพันธ์กับผู้บริโภคในด้านปริมาณการดื่มเครื่องดื่ม “ไซเดอร์ เบย์” ต่อครั้ง และ การตลาดเชิงกิจกรรมจะมีความสัมพันธ์กับพฤติกรรมของผู้บริโภคในด้านความถี่และปริมาณการบริโภคเครื่องดื่ม “ไซเดอร์ เบย์”